Tere tulemast vaatama saadet "Evangeelium Andrew Wommackiga"
mis räägib Jumala armust ja tingimusteta armastusest.
Siin aga Andrew Wommack isiklikult.
Tere tulemast vaatama taas me saadet!
Jätkan endiselt teemal jüngerdav evangelism.
Tegu on võimsa tõega,
mille kaudu Jumal on mõjutanud minu elu kõige täiega.
Meie eesmärk on teha jüngreid ja me teeme kõik, mis võimalik,
et jõuda inimesteni evangeeliumi tõega,
tehes neist jüngreid ja mitte vaid vastpöördunuid.
Rääkisin eelmisel korral 1. Timoteose 4. peatüki põhjal,
kus Paulus ütles oma usupojale Timoteosele:
"Ärgu keegi mõtelgu üleolevalt sinu noorusest..."
Olen rääkinud kahe saate jagu sellest.
Sa ei saa kontrollida seda, mida keegi sinust arvab.
Küll aga seda, kuidas kellegi arvamus sind mõjutab.
See on ülimalt oluline.
Viis aga, kuidas seda teha, on olla eeskujuks.
Kui tahad olla juht, pead juhtima eelkõige eeskuju kaudu,
mitte niivõrd muude asjade kaudu, mida tänapäeva juhtimises näeme.
Paljud juhid valitsevad hirmutamise ja mitmete muude asjade kaudu,
aga Jeesus oli ülim juhi eeskuju, keda maailm on eales näinud.
Ta pesi oma jüngrite jalgu, alandudes nende ees.
Kui inimesed olid täiega lugupidamatud Jumala suhtes,
tegi ta piitsa
ja ajas sellega rahavahetajad templist välja.
Ta oli karm, kui tarvis, aga Ta põhisõnum oli:
"Kes iganes teie seas tahab olla esimene, olgu kõigi sulane."
Paulus ütles Timoteosele, et viis, kuidas mitte lasta teistel end põlata,
on juhtida oma eeskuju kaudu.
Ja siis ta loetles terve nimekirja asju, mille põhjal juhtida jüngreid,
nimetades esimese asjana kõnet ehk sõnu.
"Vaid saa usklikele eeskujuks kõnes."
Õpetasin alles hiljaaegu terve seeria usku täis sõnadest,
mis sai väga head tagasisidet ja paljud said õnnistatud selle läbi.
Samas aga on palju neid, kes ei mõista sõnade olulisust.
Kes ei mõista sõna pidamist
ja selle ütlemist, mida mõtled ning selle mõtlemist, mida ütled.
Seda võib vaadata mitut moodi.
On inimesi, kes just ei valeta ega ütle üht ja tee siis teist.
Aga samas on ka palju neid, kes lihtsalt ei räägi tõtt
ja kes on meister nihverdajad erinevate teemade suhtes.
See on selline poliitiku suhtumine,
kus sa pidevalt jälgid oma sõnu, et neid ei saaks pöörata su vastu.
Mu endagi üle lasub see surve.
Mina ja mu meeskond saame pidevalt kriitilisi kirju.
Ja kuna me saade jõuab potentsiaalselt
kuni pooleni kogu maailma rahvastikust,
leidub ikka keegi, kes lahkab osadeks iga viimse kui su sõna.
Ja kuna ma pole üldse mitte parim libeda jutu vestja,
saan ma ka väga palju kriitikat, kus inimesed jagavad,
kuidas üks ja teine solvub erinevate asjade peale.
Kui ma võtaks kuulda kõiki neid kriitikanooli,
halvaks see mu täielikult ja ma ei suudaks enam midagi öelda.
Ma ei väida nüüd,
et oleksin täiuslik eeskuju sellest, kuidas midagi teha.
Jumal teeb endiselt oma tööd mu kallal,
aga samas on mul ka siiski juba mingit elukogemust.
Küll aga olen jõudnud punkti,
kus ütlen ja teen asju oma parima äranägemise järgi,
kartmata öelda midagi.
Ja kui siis keegi saabki minust totaalselt valesti aru,
ei halva see mind veel hirmuga, kuidas olla poliitiliselt korrektne.
Usun, et just sellest rääkis ka Paulus Timoteosele.
Olles eeskujuks oma kõne poolest on selge, et peaksid rääkima tõtt
ja mitte valetama, liialdama või asju valesti esitlema.
Kuid sa pead olema eeskujuks rääkides tõtt.
Samas on tänapäeval palju inimesi ja ka jumalasulaseid,
kes ei räägi tõtt.
Alustan lähiajal uue seeriaga kristlikust filosoofiast,
kus tuleb juttu ka kaasaja ilmalikest teemadest
nagu abort, homoseksuaalsus ja evolutsioon.
Selleks ette valmistudes tutvusin ühe uuringuga,
mille detaile hetkel ei mäleta,
kuid mida saan jagama selle uue seeria käigus.
Kuid selle uurimuse kohaselt usub u 50% evangeelsetest pastoritest
loomist ja mitte evolutsiooni.
Samas 80% neist ei õpetaks sellest,
kuna nad ei taha saada kriitika osaliseks.
Nad kardavad neid asju välja öelda, kartes jääda idioodiks
ja mitte olla pädev kaasaja teadusliku info suhtes.
Nii et 80% pastoritest, kes usuvad loomisse, ei õpeta sellest,
kuna nad kardavad tagakiusu.
Usun, et Paulus ütles Timoteosele just vastupidist.
Paulus ütles: "Kuuluta tõde, räägi asjadest täpselt ja pea oma sõna
Ole eeskujuks tõe rääkimisel ja tõe eest seismisel."
Usun, et see oli osa sellest, mida Paulus talle ütles
ja see on ka osa jüngriks olemisest.
Sa ei pea nüüd elu eest hakkama teisi solvama,
aga peaksid siiski rääkima tõtt.
Ja kui see solvab kedagi,
on see selle inimese probleem, mitte sinu oma.
Kui oled teinud seda õige suhtumisega.
Sest alati on võimalus rääkida tõtt ka vale suhtumisega,
kuid see pole see, millest ma räägin.
3. Moosese 19:17 ütleb: "Ära vihka südames oma venda!
Noomi julgesti oma ligimest,
et sina ei peaks tema pärast pattu kandma!"
Ja siis salm 18 ütleb:
"Armasta oma ligimest nagu iseennast!"
Me kasutame sageli seda salmi,
unustades ära konteksti, milles see on öeldud.
Konteksti, mis ütleb, et peaksime ütlema inimesele tõtt,
sest kui me seda ei tee, siis vihkame teda oma südames.
See on osa sellest, et oled eeskujuks oma kõnes -
see, et räägid tõtt.
See ei tähenda, et pead olema ebaviisakas
või otsima asju, mida kritiseerida.
Peaksid olema aldis julgustama ja inimesi üles ehitama.
Samas aga, kui on siiski mingi probleem,
peaksid olema ka piisavalt aus, et öelda välja tõde.
Mu elus on olnud inimesi, kes on minuga olnud julmalt ausad
ja kõrvalseisjad on mõelnud, kuidas olen suutnud seda taluda?
Mulle aga meeldib, kui mulle öeldakse tõtt!
Kui ma ei meeldi neile või midagi, mida olen teinud,
siis mulle meeldib, kui nad ütlevad seda otse,
mitte ei räägi minust selja taga.
Mulle meeldivad inimesed,
kelle osas ma ei pea arvama, mida nad mõtlevad
ja kes räägivad tõtt.
Jah, üks viis, kuidas seda teha,
on pritsida välja oma valu ja kibestumist,
arvates, et see muudab su olemise kergemaks.
See pole hea.
Kui su süda aga on õiges kohas ja sa teed seda kellegi aitamiseks,
siis sa oledki eeskujuks sellega, kui räägid kellelegi tõtt.
Õpetussõnad 27:6: "Sõbra löögid on mõeldud siiralt."
Kui need on motiveeritud armastusest.
1. Tim. 4:12: "Saa usklikele eeskujuks kõnes,
käitumises..."
Me arvame tänapäeval, et sõnad ja käitumine on üks ja sama,
samas kui käitumine viitab tegelikult su eluviisile.
Ehk siis, sa pead elama inimeste ees jumalakartlikku elu.
Mitte ainult rääkima sellest, aga ka elama välja seda, mida räägid.
Igaüks meist on näinud jumalasulaseid,
kes räägivad üht ja teevad teist.
Mul endal ja kogu maailmal on sellest kõrini.
Inimestele ei meeldi see. Neile ei meeldi silmakirjalikkus.
Sa pead elama selle järgi, mida kuulutad.
Su elu ja käitumine peab olema sellega kooskõlas.
Seetõttu mainibki Paulus siin ka käitumist.
Me vajame seda rohkem. Eriti jumalasulaste seas.
Su teod peavad kinnitama su sõnu.
Sest, kui sa ei ela seda ise välja,
pole sul ka asja sellest teistele rääkida.
Lihtne.
Järgmisena mainib ta eeskujuks olemist heategevuses.
Heategevus on selline vanaaegne sõna,
mis tänapäeva kontekstis tähendab mittetulunduslikku tegevust
inimeste heaks.
Samas on selle sõna otsene tähendus "Jumala sorti armastus"
ehk armastus, mis väljendub teiste teenimises
ja mitte teiste ärakasutamises enda huvides.
Ehk siis jutt käib isetust armastusest.
Nii peame olema üle meie vastu suunatud kriitikast
läbi selle, et räägime õigeid sõnu, elame õiget elu
ja väljendame armastust teiste inimeste suhtes.
Kui mina ja Jamie abiellusime...
See on pikk lugu, aga mu ämm ja äi polnud rõõmsad selle üle.
Nad käskisid lausa oma tütrel hoida minust eemale.
Nad ei tahtnud, et ta minuga läviks.
Ja seda veel üsna enne meie pulmi.
Nii et kogu see lugu ei alanud üldse positiivsetes toonides.
Neile ei meeldinud paljud asjad.
Jamie isa oli pahane mu peale ja lausa karjus mu peale.
Nii et igasugu asju juhtus.
Aga samas said meist enne nende surma
väga head sõbrad
ja me tegime palju asju koos.
Nad meeldisid mulle täiega
ja nad olid ka mu teenistuse tulihingelised toetajad.
Jamie isa oli uhke mees,
mistõttu ta ei öelnud seda mulle endale,
aga mu sugulane, kes elas nendega mõnda aega,
ütles meile, kuidas mu äi oli rääkinud meist.
Sellest, kuidas me suhte algus oli konarlik jne.
Mu sugulne oli siis küsinud, mis muutus
ja mu äi vastas: "Nad lihtsalt jätkasid me armastamist
ja võitsid meid sellega enda poolele."
Mu äi ei öelnud seda küll mulle endale,
aga ta väljendas seda oma tegude kaudu.
See on just see, kuidas oma kriitikutega toime tulla.
Meil oli tõsiseid probleeme ja aegu, kus mu äi karjus mu peale,
aga me jätkasime nende armastamist sellest hoolimata.
Me elasime nendega edasi ja rääkisime õigeid asju.
Ja just seda julgustabki Paulus ka Timoteost tegema.
Tean, et osad teist on just praegu olukorras,
mis on seotud te ämma-äia või muude pereliikmetega.
Või ülemuse või koguduse liikmetega.
Inimestega, kes on tõusnud te vastu
ja te tahaks selles osas midagi ette võtta.
Parimaid asju, mida teha saate, on jätkata õigete asjade rääkimist,
õige elu elamist ja armastuses käimist,
millest viimane on Jumalast lähtuv ja mitte enesekeskne.
Me peame armastama kõiki
ja mitte vaid neid, kes meid armastavad,
sest me esindame Jumalat.
Kui jätkate kõige selle tegemist pikema aja vältel,
võib garanteerida, et armastus ei hääbu kunagi.
1. Korintlastele 13:8. Armastus ei hääbu kunagi.
Armastus võidab inimesed su poolele.
See on ka viis, kuidas sa ei lase inimeste kriitikal tungida enda sisse.
Sa räägid õigeid asju, elad õiget elu ja armastad inimesi - sh kritiseerijaid.
Järgmisena mainib Paulus eeskujuks olemist vaimus.
Jah, see võib viidata ka Pühale Vaimule,
aga samas pole see "vaim" suure algustähega.
Jah, ma tean, et kreeka keeles ei olegi sõnad suure algustähega
ja sõnu jälgitakse konteksti põhiselt.
Nii usun ka, et siin pole juttu vaid Pühast Vaimust,
vaid kindlast meelelaadist.
See on see, mida sõna "vaim" kreeka keeles tähendab.
See räägib suhtumisest.
Su suhtumine kumab alati läbi.
Ütlen ikka me piiblikooli õpilastele,
et kui nad kogevad kutset jumalariigi tööle
või juba teevadki seda,
siis nad võivad rääkida mingil teemal pähe kulumiseni
ning korrata ühtesid-samu sõnu, mis kandsid minevikus head vilja
ja inimesed said vabaks.
Kui aga su südame suhtumine ehk meelelaad või vaimsus on vale,
siis see tuleb ka esile.
Võid ju arvata, et varjad seda,
aga vaimsus, millega teenid, kumab läbi.
Jah, mitte kõik ei pruugi sellest aru saada,
aga enamus saavad.
Nagu öeldud, mindki on kritiseeritud ja minu vastu erinevais asjus tõustud,
sest nad ei mõista mu südant ja nad analüüsivad vaid mu sõnu.
Nii on nad ka ootel, et teeksin mõne vea
või ütleksin midagi valesti või mitte nii nagu minult oodatakse,
et mulle siis ära teha.
Kuid selge on see, et ma teen vigu.
Samas enamus inimesi kasutab sõnu selleks,
et väljendada seda, mis on neil südames.
Enamus inimesi tunneb selle ka ära ja nad on armulised selle suhtes.
Enamus inimesi tajub ära ka suhtumise,
mis peitub su sõnade taga.
Nii et, me peame olema eeskujuks sõnades, mida räägime,
elus, mida elame,
armastuses, mida inimeste vastu tegudes väljendame
ja ka oma suhtumistes.
Me peame omama positiivset ja jumalakartlikku suhtumist.
Kõigi suhtes.
See, millest praegu räägin, on miski, mille me ühiskond on omaks võtnud
ja mida ka üles õhutab.
Me ühiskond õhutab sellist suhtumist.
Vaata kasvõi teatud sportlasi, filmitähti, nätlejaid, poliitikuid -
on alles suhtumised!
Kuid mitte jumalakartlik suhtumine.
Meie ühiskond aga lepib sellega.
Usklikud aga peaks erinema neist.
Me peaks olema alandlikud ja siirad, igatsedes aidata teisi.
See kõik on väljendatav.
Jah, me ei suuda seda alati täiuslikult teha,
aga me meelsus ja vaimsus peaks olema selline,
mis on teistele eeskujuks.
Ja just sellest Paulus Timoteosele räägibki.
Järgmine asi, mida ta mainib, on usk.
Timoteos oli koguduse juht.
See on roll, kus pead omama ja demonstreerima usku.
Samas peab see olema tasakaalus.
Puutusin alles täna kokku kellegagi, kes tahtis, et ostaksin ta käest midagi,
mis maksab väga palju raha.
Samas on neil raskusi mulle näidise hankimisega
ja nad tahtsid lihtsalt, et usuksin neid.
Ütlesin neile, et olen küll usumees ja mul on palju usku,
aga usku Jumalasse, mitte neisse.
Nii et asjad peavad olema tasakaalus.
Jah, me peame olema usuinimesed,
aga samas kandma hoolt, et me usk peituks Jumalas.
See ei tähenda, et oled veidrik või lihtsameelne.
Kui Paulus ütleb Timoteosele, et ta peab olema eeskujuks ka usus,
siis see tähendab eeskuju seadmist sellest,
kuidas jumalakartlik inimene elab.
See aitab ka saada üle teiste kriitikast.
Ühtlasi nimetas Paulus eeskujuks olemist puhtuses.
Tänapäeval on palju teenistusi, kes on väga ligi patu piirile.
Nad ütlevad: "Me ei tee pattu.
Teeme seda või teist mõõdukalt."
Me aga peame elama puhast elu.
Ja kui patu piir läheks siit samast,
peaksid hoidma sellest nii kaugele kui võimalik,
et poleks vähimatki ohtu üle selle piiri kalduda
ja keegi ei saaks süüdistada sind selliste asjade poole hoidmises.
Peaksid elama eeskujulikku elu.
Paulus ütles seda Timoteosele ka 1. Tim. 3:1-7,
rääkides nõuetest koguduse ülevaatajatele.
Paulus seadis väga kõrged standardid.
Küsimus pole selles,
et Jumal oleks kõigi vastu, kes ei vasta neile standarditele,
aga inimene, kes on Kristuse Ihus juhtival kohal,
peab olema heaks eeskujuks jumalainimesest.
Selles osas pole küsimustki.
Nii ütleski Paulus Timoteosele: "Kõik, kes sind kritiseerivad -
ela nende ees õiget elu, räägi õigeid asju ja püsi Jumala Sõnas
ela jumalakartlikku elu, armasta kõiki ja oma õiget suhtumist,
käi usus ja ole puhas inimeste ees.
Sest iga inimene, kel on vähegi suhe Jumalaga,
saab nägema Jumala vilja su elus
ja mõistab, et mitte saatan, vaid Jumal tegutseb su elu kaudu."
See kõik on see, kuidas vaigistada oma kriitikuid.
Ma võiks teha 2-3 saadet,
et tuua näiteid näidete järel
inimeste kohta, kes on mind kritiseerinud.
Alates neist, kes on minus pettunud,
kuni nendeni välja, kes ütlevad, et ma olen saatanast.
Mind on kritiseeritud jne.,
aga ma olen jätkanud sellega, mida Jumal on käskinud mul teha
ja osa neid inimesi on tulnud tagasi mu juurde.
Osad neist on olnud mu sugulased,
teised need, keda ma pole isiklikult kohanudki,
aga kes on lihtsalt kuulnud minust.
Kuid nad on näinud mind aja jooksul tegemas ühte ja sama,
nähes ka tulemusi ning Jumala õnnistust selle üle.
Nii on olnud sadu inimesi, kes on nö tulnud tagasi
ja kas parandanud avalikult meelt, öeldes, et nad eksisid
või siis lakanud mind kritiseerimast ja saanud mu sõbraks.
Olen näinud, et see toimib.
Usun, et see on see viis, kuidas võita inimesi.
Mitte nendega vaieldes.
See on kui staadionil jooksev jooksja.
Kui tahad seda jooksu võita,
ei saa sa kalduda rajalt kõrvale ja minna pealtvaatajatega vaidlema.
Jumal ütles mulle:
"Isegi, kui võidad vaidluse, kaotad oma võidujooksu.
Nii et püsi rajal ja tee, mida olen käskinud sul teha!
Ja kui sa siis võidad selle jooksu,
muudavad inimesed, kes sinu üle enne kurtsid, arvamust."
Usun, et Jumal kõnetab kedagi just praegu.
Tean, et Jumal räägib praegu minu kaudu
läbi nende asjade, mida Ta on mulle rääkinud.
Praegu aga kõnetab see sind,
sest sa oled püüdnud võita vaidlusi ja veenda kedagi, et sul on õigus.
Kuid see pole võimalik.
Lihtsalt püsi oma rajal ja tee seda, milleks Jumal on sind kutsunud.
Ole neile eeskujuks oma sõnade, eluviisi, armastuse,
hea tegemise, vaimu, suhtumiste, usu ja puhtuse poolest.
Lihtsalt jätka selle kõige tegemist,
sest kui seda teed, saad ka kandma vilja
inimesed näevad Jumala õnnistusi ja võidmist su elu üle.
See aga veenab neid palju rohkem, kui ükskõik, milline vaidlemine.
Saatan ei taha muud, kui peatada Jumala tööd.
Nii et, kui ma lakkaks oma saadetes kuulutamast Jumala Sõna
ja asuks hoopis kaitsma end,
rääkides, et keegi kritiseeris mind,
samas kui see keegi eksib ja mul on õigus,
siis isegi, kui ma võidaks selle vaidluse,
võidaks siiski saatan,
sest ma lakkasin kuulutamast Jumala Sõna.
Ma ei räägiks enam inimestele Jumala Sõnast
ja saatan võidaks.
Isegi, kui ma võidaks vaidluse.
Sama on sinugagi.
Kui kulutaksid kogu oma aja mõtlemisele või enese õigustamisele
või kõigiga hästi läbisaamisele,
takistaks saatan sul kanda vilja
ja teha seda, mida Jumal on käskinud sul teha.
Paulus käskis Timoteosel olla eeskujuks
ja teha seda, mis õige,
sest ajapikku panevad inimesed seda tähele
ja see muudab nende suhtumist.
1. Tim. 4:13:
"Ole hoolas ette lugema, ergutama, õpetama, kuni ma tulen!"
Paulus ütles seda siis oma jüngrile Timoteosele,
et ta teaks, kuidas olla ustav ja mida teha.
Paulus rõhutab siin, kui oluline on lugeda Jumala Sõna,
ergutada inimesi ja korrigeerida neid tõe läbi,
ehitada inimesi üles ja ka õpetada.
Õpetamine puudutab süstemaatilist ususüsteemi.
Mitte vaid isklikke mõtteid, aga süstemaatilist viisi näha asju.
Alustan peagi uue seeriaga "Kristlik filosoofia",
mis räägib uskumise viisist, uskumise süsteemist.
Maailmavaatest.
Kuid Paulus ütles siis Timoteosele,
et see on see viis, kuidas olla eeskujuks
ja elada välja neid asju.
See nõuab pingutamist.
Jüngriks ei saada ilma jõupingutuseta.
Küpseks kristlaseks ei saada ilma jõupingutuseta.
Me elame langenud maailmas,
kus, kui jätad asjad sinnapaika, lagunevad need koost'.
Asjad ei muutu kunagi segaduslikust seisust korrapäraseks.
Jah, evolutsioon tugineb sellele väitele,
et kõik lihtsalt juhtus
ja totaalsest kaosest kujunes lõpmatult kompleksne elu,
mis meil täna on.
Evolutsiooni puhul muutub kaos korraks.
Looduses aga pole see reaalne.
Seal toimub just vastupidine.
Kui paneksid vaasi täiusliku lilleseade ja tuleksid nädala pärast tagasi,
või aasta või 100 aasta pärast tagasi,
ei näeks see seade ilusam ja parem välja,
vaid see oleks juba ammu närtsinud ja kõdunenud.
Kui jätad muru niitmata, hakkab see täiega vohama.
Kõik muutub korrast korratuseks.
Me elame langenud maailmas,
mistõttu kui jätad oma vaimuliku elu juhuse hooleks,
ei muutu sa juhuslikult küpseks.
Me ei muutu automaatselt jüngriks, vaid see nõuab teatud pingutust.
Paulus ütles, pööra tähelepanu Jumala Sõna lugemisele ja uurimisele,
üles õhutamisele ja õpetamisele.
Mul oleks selle kohta veel paljugi öelda,
aga tänane aeg on läbi.
2. Timoteose 2:2 Ja mida sa minult oled kuulnud paljude tunnistajate kuuldes,
see anna ustavate inimeste hoolde, kes edaspidi sobivad õpetama ka teisi.
Charise Piiblikool, Holland
Siin on Mark Becking.
Ta oli veel mõni aasta tagasi edukas psühholoog,
kes spetsialiseerus juhtide koolitamisele Hollandis.
Olles ammutanud Andrew õpetustest, muutus ta elu täienisti.
Mu sees oli midagi, mis pani vastu mu vana ameti juurde pöördumisele.
See soov sai ristilöödud.
Mu identiteet ei peitunud enam psühholoog olemises,
vaid Kristuses.
Mu suurim igatsus oli jagada Head Sõnumit.
Mark tundis, et vajab täit õpetust armust ja usust.
Nii jättis ta oma praktika ootele
ja läks Inglismaale Charise piiblikooli.
Kooli lõpetamise ajaks oli tema juhtimisandi juba märgatud
ja ta käest küsiti, kas ta oleks valmis juhtima Charise piiblikooli Hollandis.
Täna on Hollandi piiblikool üks edukamaid Charise tütarkoole.
Ta on olnud ülevaatajaks
esimese kahe õppematerjali tõlkimisele.
Jumal lihtsalt varustas piisavate tõlkidega,
nii et esimese õppeaasta materjal sai kõik tõlgitud.
Nüüd aga tõlgitakse juba teise õppeaasta materjali.
Koolis käib 90 täis- ja osaajaga õpilast.
See ja üha kasvav personal
tingib aga vajaduse uute ruumide järele.
Jumala õnnistus on selle kooli üle.
Sest kui Jumal ei ehita koda, näevad töötegijad asjata vaeva.
Usun, et see on peamine põhjus, miks näeme sellist õitsengut.
Kui tahad saada rohkem teada Hollandi Charise piiblikooli kohta,
külasta ekraanil olevat kodulehekülge.
Andrew õpetusseeria "Jüngerdav evangelism"
on saadav kas CD'na või DVD'na.
Tellimisel tuleb täpsustada, kas soovite CD'd või DVD'd.
Kogu see väärtuslik materjal "Juhtides eeskuju kaudu"
on tellitav me kodulehelt.
Ka on võimalik tellida seda kursust kui osana jüngerlusõpetuse seeriast.
mis kätkeb endas 48't õppetundi ja on koostatud selliselt,
et igaüks saab nende abil
jõuda ükskõik, kus ja millal mõne uskmatuni,
jüngerdada mõnda uut usklikku
või kasvada koos teistega Issandas.
Kõik need õppetunnid on koondatud ühte raamatusse,
aga neid on võimalik trükkida ka CD pealt PDF-failidena.
Materjal on tellitav nii inglise kui hispaania keeles.
Ka on võimalik tellida seda kursust kui osana jüngerlusõpetuse seeriast.
Kui nõustud Andrewga, et peame tegema jüngreid
ja mitte vaatama vaid, kuidas saada vastpöördunuid,
siis julgustame sind tellima endale kogu selle seeria.
Lisaks jüngerdava evangelismi kursusele
kätkeb see seeria endas ka kolme teist õppematerjali.
"Uus sina ja Püha Vaim", "Pingevaba muutumine"
ja "Vaim, hing ja ihu".
Need materjalid aitavad sul läbida kõige olulisemaid samme,
et saada jüngriks ja jüngerdada ka teisi.
Kogu see seeria on tellitav ekraanil nähtava kodulehe kaudu.
Ekraanil on kõik kontaktandmed, mille kaudu võtta ühendust.
Loodame sinust kuulda juba täna!
Tõlge: Anne-Ly Raukas
Andrew Wommack Teenistus